cyanic-selkie/wikianc huggingface dataset:
วัดโคกสะพานขาว
วัดโคกสะพานขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลป่าไร่ อำเภออรัญประเทศ จังหวัดสระแก้ว
ในอดีตบริเวณบ้านโคกยังไม่มีวัด เมื่อชาวบ้านต้องการทำบุญต้องไปทำบุญที่วัดอนุบรรพต ซึ่งตั้งอยู่ที่หมู่ 2 บ้านเขาน้อย ตำบลบ้านใหม่หนองไทร อำเภออรัญประเทศ จังหวัดสระแก้วและต้องเดินทางผ่านสนามบิน (ปัจจุบันคือสวนกาญจนาภิเษก) ซึ่งเดินทางไม่สะดวกนัก ชาวบ้านโคกก็เริ่มอาศัยกันหนาแน่น นายจร น้อยมณี อดีตกำนันตำบลป่าไร่ และชาวบ้านได้ประชุมและเห็นว่า ควรสร้างวัดประจำหมู่บ้านขึ้น เพื่อให้ชาวบ้านโคก ได้มีศาสนสถานในการประกอบกิจกรรมด้านศาสนา โดยร่วมกันบริจาคเงินได้จำนวนหนึ่ง เพื่อนำไปซื้อที่ดิน และสร้างที่พักสงฆ์โคกสะพานขาวขึ้นเมื่อ พ.ศ. 2536 ยังได้นิมนต์หลวงปู่เสาร์ อุปสนฺโต พระสงฆ์วัดอนุบรรพต มาเป็นเจ้าอาวาส ซึ่งถือว่าเป็นเจ้าอาวาสรูปแรกของวัดโคกสะพานขาว จนตั้งเป็นวัดเมื่อวันที่ 26 ตุลาคม พ.ศ. 2537 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2553
ลักษณะเด่นวัดได้แก่ ซุ้มประตูช้างขนาดใหญ่และภาพจิตรกรรมฝาผนัง
คณะรัฐมนตรีไทย คณะที่ 11
คณะรัฐมนตรี คณะที่ 11 (1 สิงหาคม พ.ศ. 2487 - 31 สิงหาคม พ.ศ. 2488)
นายปรีดี พนมยงค์ ผู้สำเร็จราชการแทนพระองค์ เป็นผู้ลงนามในประกาศ
นายปลอด วิเชียร ณ สงขลา ประธานสภาผู้แทนราษฎร เป็นผู้ลงนามรับสนองพระบรมราชโองการ
รายชื่อคณะรัฐมนตรี
'''ในวันที่ 2 สิงหาคม พ.ศ. 2487 มีการแต่งตั้งคณะรัฐมนตรี ดังนี้'''
การแถลงนโยบายของคณะรัฐมนตรี
คณะรัฐมนตรีแถลงนโยบายต่อสภาผู้แทนราษฎรเมื่อวันที่ 3 สิงหาคม พ.ศ. 2487 และได้รับความไว้วางใจ ในวันเดียวกัน คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2487 เล่ม 61 หน้า 1519
การปรับปรุงคณะรัฐมนตรี
คณะรัฐมนตรีชุดนี้ได้มีการเปลี่ยนแปลง คือ
ที่มา
ในหนังสือ 36 รัฐบาลในระบอบประชาธิปไตย กล่าวว่า ภายหลังจากการลาออกของ จอมพล ป. พิบูลสงคราม การซาวเสียงเลือกนายกรัฐมนตรีมีขึ้นเมื่อวันที่ 1 สิงหาคม พ.ศ. 2487 ซึ่งสมาชิกสภาเลือกพระยาพหลพลพยุหเสนาด้วยคะแนน 81 ต่อ 19 ซึ่งเป็นคะแนนเสียงของจอมพล ป. พิบูลสงคราม แต่ พระยาพหลพลพยุหเสนาขอถอนตัว เนื่องจากป่วยเป็นอัมพาต จึงมีการซาวเสียงใหม่ เสนอ ควง อภัยวงศ์ สินธุ์ กมลนาวิน และ จอมพล ป. พิบูลสงคราม ผลปรากฏว่า ควง อภัยวงศ์ ได้คะแนนไป 69 คะแนน จอมพล ป. พิบูลสงคราม ได้ 22 คะแนน และ สินธุ์ กมลนาวิน ได้ 8 คะแนน
การสิ้นสุดของคณะรัฐมนตรี คณะที่ 11
คณะรัฐมนตรี ชุดที่ 11 สิ้นสุดลง เพราะเหตุที่นายกรัฐมนตรีและคณะ ได้กราบถวายบังคมลาออกจากตำแหน่ง โดยอ้างเหตุผลว่าได้มีการ ประกาศสันติภาพ ตามพระบรมราชโองการแล้ว เพื่อให้เป็นไปตามประเพณีนิยมแห่งวิถีการเมือง และเพื่อเปิดโอกาสให้ ผู้ที่มีความเหมาะสม ในอันที่จะยังมิตรภาพและดำเนินการเจรจา ทำความเข้าใจอันดีกับ ฝ่ายพันธมิตร เข้าบริหารราชการแผ่นดิน เพื่อความวัฒนาถาวรของชาติสืบไป เมื่อวันที่ 16 สิงหาคม พ.ศ. 2488 ประกาศเมื่อวันที่ 31 สิงหาคม พ.ศ. 2488
เส้าหลินโชว์ดาวน์ (วิดีโอเกม)
เส้าหลินโชว์ดาวน์เป็นเกมแนวแอคชั่น-ผจญภัย ที่สร้างมาจากการ์ตูนสำหรับเด็กในชื่อเดียวกัน โดยวางจำหน่ายในวันที่ 14 พฤศจิกายน 2006 ผู้เล่นสามารถเล่นเป็นหนึ่งในผู้ฝึกหัดของเส้าหลิน และหนึ่งในเป้ามหายที่สำคัญของเกมคือ Shen Gong Wu (เครื่องมือของจากพระเจ้า) ทั้งนี้ยังมีการสร้าง Shen Gong Wu ขึ้นมาเพื่อเกมโดยเฉพาะอีกด้วย โดย Shen Gong Wu เป็นสิ่งจำเป็นสหรับผู้เล่นที่จะใช้พลังภายในร่างกาย
โดยภายในวิดีโอเกมผู้เล่นจะสามารถเลือกเล่นได้ 6 ตัวละคร ได้แก่ Omi, Raimundo Pedrosa, Kimiko Tohomiko, Clay Bailey, Jack Spicer และ Chase Young โดยที่ 2 ตัวละครหลังนั้นจะต้องปลดล็อกก่อนจึงจะสามารถใช้ได้ เมื่อเกิด Xiaolin Showdowns ขึ้นผู้เล่นจะถูกพาไปยังสนามกีฬา ที่จะต้องเจอกับในมินิเกมแบบสุ่ม โดยบางครั้ง Master Fung จะปรากฏตัวขึ้นในเกมโดยให้คำแนะนำแก่ผู้เล่น
เวอร์ชัน GameCube นั้นมีการพัฒนาเช่นกัน แต่ภายหลังถูกยกเลิกไป ทั้งนี้เกมนี้เป็นเกมสุดท้ายของเครื่องเอกซ์บอกซ์ที่วางจำหน่ายในยุโรป
การพัฒนา
ตัวเกมถูกประกาศครั้งแรกในงาน E3 เมื่อเดือนพฤษภาคม 2006 โดยผู้พัฒนาเวอร์ชัน เพลย์สเตชัน 2, PSP และเอกซ์บอกซ์ ได้แก่ BottleRocket Entertainment. ส่วนเวอร์ชันสำหรับเครื่อง DS พัฒนาโดย Razorback Developments
ไฮโดรคาร์บอน
ในเคมีอินทรีย์ ไฮโดรคาร์บอน (hydrocarbon) เป็นสารประกอบอินทรีย์ซึ่งประกอบขึ้นจากไฮโดรเจนและคาร์บอนทั้งหมด ไฮโดรคาร์บอนที่อะตอมไฮโดรเจนหนึ่งอะตอมถูกนำออกเป็นหมู่ฟังก์ชัน เรียก ไฮโดรคาร์บิล ไฮโดรคาร์บอนชนิดต่าง ๆ เช่น อะโรมาติกไฮโดรคาร์บอน (อะรีน) อัลเคน อัลคีน ไซโคลอัลเคนและอัลไคน์
ไฮโดรคาร์บอนส่วนใหญ่ที่พบบนโลกเกิดตามธรรมชาติในน้ำมันดิบ ซึ่งสสารอินทรีย์ที่ย่อยสลายให้คาร์บอนและไฮโดรเจนปริมาณมากซึ่งเมื่อสร้างพันธะสามารถเรียงต่อกันเพื่อสร้างสายที่ดูไม่มีที่สิ้นสุด
ประเภทของไฮโดรคาร์บอน
ไฮโดรคาร์บอนมีอยู่ 3 ประเภทหลัก ๆ ได้แก่
1. อะโรมาติกไฮโดรคาร์บอน (aromatic hydrocarbon) เป็นไฮโดรคาร์บอนที่มีวงแหวนอะโรมาติคอย่างน้อยหนึ่งวง
2. ไฮโดรคาร์บอนอิ่มตัว (saturated hydrocarbon) หรือแอลเคน (alkane) ไม่มีพันธะคู่, พันธะคู่สาม หรือพันธะอะโรมาติก
จำนวนอะตอมไฮโดรเจน
จำนวนของอะตอมไฮโดรเจนสามารถถูกกำหนดได้ ถ้าทราบจำนวนอะตอมคาร์บอน โดยใช้สมการดังต่อไปนี้: โดย n แทนจำนวนอะตอมของธาตุ เช่น CH4 เป็นอัลเคน ส่วน C2H4 เป็นอัลคีน ไฮโดรคาร์บอนสามารถทำงานได้ภายใต้กฎออกเตด (กล่าวคืออะตอมคาร์บอนจะต้องรับอะตอมไฮโดรเจนมา 4 อะตอม เพื่อให้เป็นไปตามกฎออกเตดที่ต้องมีอิเล็กตรอน 8 ตัว ซึ่งอะตอมไฮโดรเจนหนึ่งๆ จะมีอิเล็กตรอน 1 ตัว) ซึ่งถ้าไม่ได้เป็นไปตามกฎอ็อกเตดแล้ว จะทำให้ไฮโดรคาร์บอนเกิดความเฉื่อย
การเรียกชื่อสารประกอบ
การเรียกชื่อไฮโดรคาร์บอนแต่ละตัวจะเรียกตามจำนวนอะตอมคาร์บอน ตามด้วยคำลงท้ายเสียงของชนิดไฮโดรคาร์บอน เช่น CH4 เรียกว่ามีเทน (methane) เนื่องจากมีเทนมีจำนวนอะตอมคาร์บอนเพียงตัวเดียว และเป็นอัลเคนซึ่งเสียงลงท้ายเป็น เอน เหมือนกัน
ปิโตรเลียม
ไฮโดรคาร์บอนเหลวที่ถูกดึงขึ้นมาจากใต้ผิวดินเรียกว่าปิโตรเลียม หรือน้ำมันแร่ธาตุ ในขณะที่ไฮโดรคาร์บอนในสถานะก๊าซจะถูกเรียกว่าก๊าซธรรมชาติ ซึ่งสิ่งเหล่านี้ล้วนเป็นแหล่งที่สำคัญของเชื้อเพลิงและเป็นวัตถุดิบในการผลิตผลิตภัณฑ์ในอินทรียเคมีภัณฑ์ (organic chemical) และพบอยู่ทั่วไปภายในเปลือกโลกชั้นในของโลก ที่สามารถดึงปิโตรเลียมและก๊าซเหล่านี้มาได้จากการขุดเจาะโดยใช้เครื่องมือทางภูมิศาสตร์ปิโตรเลียม (petroluem geology) โดยเฉพาะ
แหล่งสำรองน้ำมันที่ได้น้ำมันมาจากหินตะกอน หินตะกอนเหล่านี้ก็เป็นแหล่งไฮโดรคาร์บอนหลักๆ ที่ใช้เป็นพลังงานได้ อีกทั้งในด้านการคมนาคมและอุตสาหรกรรมปิโตรเคมี การผลิตเชื้อเพลิงไฮโดรคาร์บอนเหลวจากชั้นหินตะกอนในขณะนี้ถือเป็นสิ่งที่ขาดไม่ได้ในการพัฒนาการพลังงานให้ทันสมัย
ไฮโดรคาร์บอนมีความสำคัญทางเศรษฐกิจเป็นอันมาก เพราะว่ามันเป็นแหล่งรวมของเชื้อเพลิงฟอสซิลส่วนใหญ่ เช่นถ่านหิน, ปิโตรเลียม, ก๊าซธรรมชาติ ฯลฯ) และเชื้อเพลิงชีวภาพ (biofuel) เช่นเดียวกันกับวัสดุพลาสติก, ขี้ผึ้ง, สารละลายต่างๆ และน้ำมัน แต่ปิโตรเลียมก็ทำให้เกิดมลพิษในเมือง ซึ่งเมื่อรวมกับสารไนโตรเจนมอนอกไซด์, สารไนโตรเจนไดออกไซด์ และแสงแดดแล้ว ซึ่งนำไปสู่การกระจายของชั้นโอโซน
เดชาวัต พุ่มแจ้ง
เดชาวัต พุ่มแจ้ง (โรมัน: Dechawat Poomjaeng) หรือ แจ๊ค สระบุรี เป็นนักสนุกเกอร์อาชีพชาวไทย
ช่วงตอนต้น
เขาชนะการแข่งขัน ไอบีเอสเอฟเวิลด์สนุกเกอร์แชมเปียนชิป (2010 IBSF World Snooker Championship) ในเมืองดามัสกัส ประเทศซีเรีย โดยเอาชนะนักสนุกเกอร์ชาวอินเดีย พานคาจ อาดวานนี (Pankaj Advani) 10–7 ในรอบสุดท้าย ทำให้เขาได้เข้าไปเล่นในทัวร์ระดับอาชีพในฤดูกาล 2011/2012
ฤดูกาลเปิดตัว
เนื่องจากเป็นผู้เล่นหน้าใหม่ในทัวร์นี้และยังไม่มีการจัดอันดับ เขาต้องการชนะเพื่อจะผ่านเข้ารอบคัดเลือกในรายการสะสมคะแนน ได้เข้ามาเล่นในรายการเวิลด์โอเพน (World Open) โดยชนะแอนดรูว์ แพเก็ต (Andrew Pagett) และ หลิว ซ่ง (Liu Song) ก่อนที่จะแพ้ ไมเคิล โฮลท์ (Michael Holt) 4–5
เดชาวัตได้เข้าเล่นใน เพลเยอร์ทัวร์แชมเปียนชิป (Players Tour Championship) ตลอดทั้งฤดูกาล เขาได้ผ่านเข้ารอบที่ดีที่สุดโดยเข้ามาถึงห้องอีเวนต์ 8 โดยเอาชนะสตีเฟน เฮนดรีและสตีเฟน แมไกวร์ ผ่านเข้าถึงรอบ 16 คนสุดท้าย และแพ้ให้กับเบน วูลเลสตัน (Ben Woollaston) ด้วยผล 1–4 เดชาวัต เสร็จสิ้นการแข่งขันฤดูกาลนี้ โดยได้ติดอันดับ 82 จนขึ้นมาติดอันดับท็อป 64 จนเขาจะต้องรักษาอันดับต่อในฤดูกาล 2012/2013
ฤดูกาล 2012/2013 (2555/2556)
ในฤดูกาล 2012/2013 เดชาวัตได้เข้ามาเล่นในรายการเก็บคะแนนเป็นครั้งแรกในรายการ เยอรมันมาสเตอส์ 2013 (2013 German Masters) โดยเอาชนะ ยี่ เต๋อลอ (Yu Delu) และ เฟอร์เกล โอไบรอัน (Fergal O'Brien) เขาแพ้ แบร์รี ฮอว์กินส์ (Barry Hawkins) ด้วยผล 2–5 ในรอบแรกที่กรุงเบอร์ลิน เดชาวัต ยังคงฟอร์มการเล่นของเขาด้วยการไปแข่งในรายการ ไชนาโอเพน (China Open) แข่งขันที่เมื่องปักกิ่ง โดยชนะ จู อิ๋งฮุย (Zhu Yinghui) ด้วย 5–2 ในรอบเชิญแต่ก็แพ้ไป 3–5 ให้กับ มาร์ก เดวิส (Mark Davis) ในรอบแรก ในการแข่งขันเพลเยอร์ทัวร์แชมเปียนชิปฤดูกาลนี้ เดชาวัตผ่านเข้าถึงอีเวนต์ 1 และ อีเวนต์ 4 และแพ้ให้กับ แอลัน มักแมนัส (Alan McManus) และมาร์ก จอยซ์ (Mark Joyce) ตามลำดับ เขาอยู่ในอันดับ 42 ในพีทีซีออร์เดอร์ออฟเมอริท (PTC Order of Merit) เดชาวัตชนะ ไมเคิล เลสลี (Michael Leslie) 10–4 หลิว ช่วง (Liu Chuang) 10–9 แอนโทนี แฮมิลตัน (Anthony Hamilton) 10–4 และ เจมี โคป (Jamie Cope) 10–3 จนผ่านเข้าถึงรอบคัดเลือกในเวิลด์แชมเปียนชิป (World Championship) ครั้งแรก เขาเจอกับ สตีเฟน แมไกวร์ (Stephen Maguire) ในรอบแรกและทำให้ช็อตตามๆกันด้วยเดชาวัตสามารถเอาชนะด้วยคะแนน 10–9 เฟรมโดยทำ 63 เบรก ในเฟรมสุดท้าย ความกดดันที่คึกคักของ เดชาวัต ในขณะที่เขาเดินไปผิดโต๊ะในช่วงเริ่มต้นของการแข่งขันคึกคะนองและแสดงอารมณ์ตลอดเวลาของเขาในการแข่งขันรวมทั้งการปรบมือในการแทงลูกกัน เขาเล่นกับ ไมเคิล ไวต์ (Michael White) ในรอบที่สอง และเขาเสียเฟรมจากการฟาวล์ที่แทงไม่โดนลูกถึง 3 ครั้ง กฎดังกล่าวบอกว่าหากเห็นลูกแดงแล้วไม่โดยถึง 3 ครั้งก็จะเสียเฟรมทันที เดชาวัตพลาดเซสชัน 1 ถึง 7 และแพ้ไมเคิล ไวต์ ด้วยผล 3–13 เขาได้เช็ค 16,000 ปอนด์สำหรับการเข้าถึงรอบ 16 คนสุดท้าย รายได้มากกว่าเท่าตัวในเล่นอาชีพของเขาในปี ศ.ค. 2011 เดชาวัต จบฤดูกาลนี้ด้วยอันดับ 67
ขยัน วิพรหมชัย
ขยัน วิพรหมชัย อดีตสมาชิกสภาผู้แทนราษฎรจังหวัดลำพูน และกรรมการบริหารพรรคประชาธิปัตย์ โดยเป็น 1 ใน 2 สมาชิกสภาผู้แทนราษฎรของพรรคประชาธิปัตย์ในสภาผู้แทนราษฎรไทย ชุดที่ 23 ในเขตภาคเหนือตอนบน 9 จังหวัด (อีกคนหนึ่งคือ นายสมบัติ ยะสินธุ์ ของจังหวัดแม่ฮ่องสอน) ซึ่งเป็นฐานเสียงสำคัญของกลุ่มผู้สนับสนุน พ.ต.ท.ทักษิณ ชินวัตร และพรรคเพื่อไทย
ประวัติ
นายขยัน วิพรหมชัย สมรสกับนางจารุวรรณ วิพรหมชัย มีบุตร คือ นายสุกฤษฏิ์ วิพรหมชัย
การทำงาน
นายขยัน วิพรหมชัย เข้าสู่การเมืองโดยการสมัครรับเลือกตั้งเป็นสมาชิกสภาผู้แทนราษฎร จังหวัดลำพูน หลายครั้ง ตั้งแต่ พ.ศ. 2535 พ.ศ. 2538 และ พ.ศ. 2539 แต่ไม่ได้รับการเลือกตั้ง กระทั่งการเลือกตั้งซ่อมแทนตำแหน่งที่ว่าง เนื่องจากนายอนุสรณ์ วงศ์วรรณ กรรมการบริหารพรรคพลังประชาชน ซึ่งถูกตัดสิทธิ์ทางการเมือง ในปี พ.ศ. 2550 นายวิชัย วิพรหมชัย จึงได้รับการเลือกตั้งเป็นสมาชิกสภาผู้แทนราษฎร เป็นครั้งแรก โดยได้ 102,785 คะแนน ชนะนายเพชรวรรต วัฒนพงศ์ศิริกุล ประธานที่ปรึกษาคนเสื้อแดงกลุ่มรักเชียงใหม่ 51 ผู้สมัครจากพรรคเพื่อไทย ซึ่งได้คะแนน 93,522 คะแนน และนางสาวอาภาภรณ์ พุทธปวน อดีต ส.ส. ส่งผลให้เป็นหนึ่งในสองคน ที่สามารถชนะการเลือกตั้งในเขตภาคเหนือตอนบน ซึ่งเป็นฐานคะแนนเสียงสำคัญของพรรคเพื่อไทย (กลุ่มผู้สนับสนุน พ.ต.ท.ทักษิณ ชินวัตร) แต่ในการเลือกตั้ง พ.ศ. 2554 นายขยัน วิพรหมชัย พ่ายให้กับนายสถาพร มณีรัตน์ จากพรรคเพื่อไทย จากนั้นจึงได้กลับมาลงสมัครรับเลือกตั้งระดับท้องถิ่น และได้รับเลือกตั้งเป็นนายกเทศมนตรีตำบลอุโมงค์อีกสมัย ในเดือนกุมภาพันธ์ พ.ศ. 2555
นายขยัน วิพรหมชัย ได้ทำงานการเมืองท้องถิ่น และงานสังคมต่าง ๆ ในระหว่างที่ไม่ได้รับการเลือกตั้งเป็นสมาชิกสภาผู้แทนราษฎร โดยเป็นนายกเทศมนตรีตำบลอุโมงค์ อำเภอเมืองลำพูน และสมาชิกองค์การบริหารส่วนจังหวัดลำพูน ตลอดจนงานสังคมต่างๆ ได้แก่ นายกสโมสรไลออนส์ลำพูน เลขาธิการหอการค้าจังหวัดลำพูน และประธานสหกรณ์ไวน์อุโมงค์ลำพูน จำกัด
โดยขณะที่ดำรงตำแหน่ง ส.ส. นายขยัน ได้รับฉายาว่า "ส.ส.ลำไย" เนื่องจากเป็นผู้แทนฯ ที่ให้ความสำคัญแก่ผลผลิตและราคาซื้อขายของลำไย อันเป็นผลไม้เศรษฐกิจที่มีสำคัญมากอย่างหนึ่งของพื้นที่ภาคเหนือ ถึงขนาดเคยนำพวงลำไยเข้าไปในสภาฯ เพื่ออภิปรายมาแล้ว
ในปี พ.ศ. 2563 เขาได้ลงสมัครรับเลือกตั้งนายกองค์การบริหารส่วนจังหวัดลำพูน แต่ไม่ได้รับเลือกตั้ง
แซร์กอเนแครอเน
แซร์กอเนแครอเน เป็นหมู่บ้านในตำบลเวย์ส อำเภอเวย์ส เทศมณฑลบอวี จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 8,938 คนใน 1,721 ครัวเรือน
เจ้าจอมมารดานุ้ยเล็ก ในสมเด็จพระบวรราชเจ้ามหาสุรสิงหนาท
เจ้าจอมมารดานุ้ยเล็ก เป็นพระสนมเอกในสมเด็จพระบวรราชเจ้ามหาสุรสิงหนาท และเป็นพระชนนีในพระเจ้าราชวรวงศ์เธอ พระองค์เจ้าปัทมราช
ประวัติ
ท่านเกิดในพระราชวังบวรเมืองนครศรีธรรมราชในระหว่างที่กรุงศรีอยุธยาเสียแก่พม่า เมืองนครศรีธรรมราชตั้งตนเป็นอิสระ พระเจ้านครศรีธรรมราช (หนู) ตั้งตนขึ้นเป็นกษัตริย์ และได้แต่งตั้งพระมหาอุปราช (พัฒน์) เป็นวังหน้า เรียกกันว่า "วังหน้าเมืองนคร" ช่วงที่ท่านเกิดท่านจึงมีสถานะเป็นเจ้า ต่อมาหลังสมเด็จพระเจ้ากรุงธนบุรีทรงยึดเมืองนครศรีธรรมราชได้ก็ทรงโปรดให้เป็นประเทศราช
พระมหาอุปราช (พัฒน์) นั้นคราวหนึ่งไปราชการทัพ คุณชุ่มหรือนวลถึงแก่กรรมลง ธิดาทั้งสองจึงเป็นกำพร้า ครั้นเสร็จราชการสงครามแล้ว อุปราชพัฒน์เข้ามาเฝ้าเมื่อ พ.ศ. 2317 สมเด็จพระเจ้ากรุงธนบุรีตรัสปลอบว่า "อย่าเสียใจนักเลย จะให้น้องสาวไปแทนที่จะได้เลี้ยงลูก" จึงพระบรมราชโองการให้ท้าวนางส่งตัวเจ้าจอมปรางไปพระราชทานเป็นภรรยาเจ้าพัฒน์ ท้าวนางกราบบังคมทูลว่า เจ้าจอมปรางขาดระดูมา 2 เดือนแล้ว มีพระราชดำรัสว่า "ได้ลั่นวาจายกให้แล้ว จงส่งตัวออกไปเถิด" เจ้าจอมปรางจำใจไปตามพระบรมราชโองการ และเจ้าพัฒน์ก็จำใจรับไว้เป็นศรีเมืองนครศรีธรรมราช เจ้าจอมปรางก็เลี้ยงดูธิดาทั้ง 2 ด้วยความทะนุถนอม
พระราชโอรส
เมื่อพระบาทสมเด็จพระพุทธยอดฟ้าจุฬาโลกมหาราช เสด็จขึ้นเถลิงถวัลย์ราชสมบัติ พระมหาอุปราช (พัฒน์) ได้รับการแต้งตั้งเป็นเจ้าพระยานครศรีธรรมราช ท่านได้ถวายธิดาคนใหญ่เป็นพระสนมในพระบาทสมเด็จพระพุทธยอดฟ้าจุฬาโลกมหาราช และธิดาคนเล็กเป็นพระสนมในสมเด็จพระบวรราชเจ้ามหาสุรสิงหนาท เจ้าจอมมารดานุ้ยเล็ก มีพระราชธิดา 1 พระองค์คือ
ในพระราชหัตถเลขาพระบาทสมเด็จพระจอมเกล้าเจ้าอยู่หัวที่ทรงมีไปถึงพระองค์เจ้าปัทมราช ทรงตรัสเรียกเจ้าจอมมารดานุ้ยเล็กว่า "หม่อมป้านุ้ย"
บั้นปลาย
ภายหลังจ่ากสมเด็จพระบวรราชเจ้ามหาสุรสิงหนาทสวรรคต เจ้าจอมมารดานุ้ยเล็กได้ขอพระราชทานกราบถวายบังคมลากลับไปอยู่เมืองนครศรีธรรมราช ตั้งแต่พระองค์เจ้าปัทมราชพระชนม์เพียง 20 พรรษา ต่อมาพระองค์เจ้าปัทมราชเจริญพระชันษาขึ้น ได้กราบทูลขอพระบรมราชานุญาต เสด็จกลับไปพยาบาลดูแลเจ้าจอมมารดานุ้ยเล็ก พระมารดา พระบาทสมเด็จพระจอมเกล้าเจ้าอยู่หัวก็ทรงพระราชทานพระบรมราชานุญาต ดังปรากฏในพระราชหัตถเลขา ถึงพระองค์เจ้าปัทมราชว่า
ระหว่างที่พำนักอยู่ที่นครศรีธรรมราช เจ้าจอมมารดานุ้ยเล็ก มีทรัพย์สมบัติมากและมีชีวิตที่สุขสบายดี ดังปรากฏในพระราชหัตถเลขาว่า
"...สินเดิมของป้านุ้ย เปนสิ่งของทองรูปพรรณแลเงินตราที่เปนเงินเดิมแลทำมาหาได้ใหม่... ถ้าป้านุ้ยสิ้นอายุลง ใครเล่าจะควรได้มรฎก..."
เจ้าจอมมารดานุ้ยเล็กถึงแก่อนิจกรรมเมื่อพ.ศ. 2404 อายุ 99 ปี อัฐิพระเจ้าราชวรวงศ์เธอ พระองค์เจ้าปัทมราชเชิญไปไว้ ณ วัดท่าโพธิ์วรวิหาร ร่วมกับเจ้าพระยาสุธรรมมนตรี (พัฒน์ ณ นคร) ท่านผู้หญิงนวล สุธรรมมนตรี และเจ้าจอมมารดานุ้ยใหญ่
กองทัพอากาศเวียดนาม
กองทัพอากาศเวียดนาม อาจหมายถึง
คอพอก
คอพอก (goitre) คือภาวะที่ต่อมไทรอยด์มีขนาดใหญ่กว่าปกติ เห็นเป็นก้อนโตที่คอ อาจพบร่วมกับการทำงานผิดปกติของต่อมไทรอยด์ได้
90% ของผู้ป่วยคอพอกทั่วโลกเกิดจากการขาดไอโอดีน ส่วนใหญ่เป็นการโตแบบไม่เป็นมะเร็ง
แบนแดร์แอบบอส
แบนแดร์แอบบอส เป็นเมืองท่าและเมืองหลักของจังหวัดโฮร์โมซกอน บนชายฝั่งตอนใต้ของประเทศอิหร่าน ริมอ่าวเปอร์เซีย บริเวณช่องแคบฮอร์มุซ ซึ่งเป็นสถานที่ตั้งของกองทัพเรืออิหร่าน จากข้อมูล พ.ศ. 2559 เมืองนี้มีประชากร 526,648 คน
ภาษา
ผู้คนดั้งเดิมในแบนแดร์แอบบอสพูดสำเนียงแบนแดรี (بندری) ซึ่งมีความคล้ายกับภาษาอาโชมี และต่างจากภาษาเปอร์เซียใหม่ แบนแดรีมีคำยืมจากภาษาในยุโรป (เช่น tawāl, "ผ้าขนหนู") และภาษาอาหรับบางส่วน (เช่น atā [اتى], "เพื่อมา"), เปอร์เซีย และบาโลจ
วัดช้างใหญ่
วัดช้างใหญ่ อาจหมายถึง
แทมมี ดักเวิร์ธ
ลัดดา แทมมี ดักเวิร์ธ (Ladda Tammy Duckworth; 12 มีนาคม พ.ศ. 2511 – ) นักการเมืองชาวอเมริกัน สมาชิกวุฒิสภาแห่งสหรัฐอเมริกาจากรัฐอิลลินอย อดีตสมาชิกสภาผู้แทนราษฎรเขต 8 รัฐอิลลินอย และผู้ช่วยรัฐมนตรีกระทรวงกิจการทหารผ่านศึกของสหรัฐ
ประวัติ
ลัดดา เกิดเมื่อวันที่ 12 มีนาคม พ.ศ. 2511 ที่กรุงเทพมหานคร เป็นบุตรของร้อยเอกแฟรงก์ แอล. ดักเวิร์ธ กับนางละไม สมพรไพลิน บิดาเป็นทหารผ่านศึกสหรัฐในสงครามโลกครั้งที่สองและสงครามเวียดนาม มารดาเป็นชาวไทยเชื้อสายจีนจากจังหวัดเชียงใหม่ ครอบครัวของลัดดาโยกย้ายไปในหลายประเทศแถบเอเชียตะวันออกเฉียงใต้ตามหน้าที่การงานของบิดาซึ่งเป็นทหาร แต่จากการที่เธอเคยพำนักอยู่หลายประเทศ นอกจากใช้อังกฤษเป็นภาษาหลัก เธอยังสามารถสื่อสารภาษาไทยในระดับดีมาก และอินโดนีเซียในระดับปานกลาง
เธอเข้ารับการศึกษาจากโรงเรียนสิงคโปร์อเมริกัน, โรงเรียนนานาชาติกรุงเทพ, และโรงเรียนนานาชาติจาร์กาตา เธอสำเร็จการศึกษาระดับมัธยมศึกษาจากโรงเรียนเพรสซิเดนต์ วิลเลียม แมกคินลีย์ ไฮสกูล ระดับอุดมศึกษาปริญญาตรีสาขารัฐศาสตร์จากมหาวิทยาลัยฮาวายวิทยาเขตมานัว, ปริญญาโทสาขาความสัมพันธ์ระหว่างประเทศจากมหาวิทยาลัยจอร์จวอชิงตัน และปริญญาเอกสาขาบริการประชาชนจากมหาวิทยาลัยคาเปลลา
พันโทหญิงลัดดา แทมมี ดักเวิร์ธ สมรสแล้วกับพันตรีไบรอัน ดับเบิลยู. โบล์สบีย์ เจ้าหน้าที่กองพลสื่อสาร และสหายผ่านศึกในสงครามอิรัก มีลูกสาว 2 คน โดยการทำเด็กหลอด (IVF) เกิดเมื่อปี พ.ศ. 2557 และ พ.ศ. 2561
อาชีพทหาร
เธอสมัครเข้าร่วมกองทัพสหรัฐอเมริกา ในปี พ.ศ. 2535 และเลือกที่จะเป็นนักบินเฮลิคอปเตอร์
ระหว่างที่เธอเข้าร่วมรบในสงครามรุกรานอิรัก เมื่อวันที่ 12 พฤศจิกายน พ.ศ. 2547 เฮลิคอปเตอร์ ยูเอช-60 แบล็กฮอว์ก ที่เธอเป็นนักบินผู้ช่วย ถูกยิงลูกระเบิดเข้ามาในเครื่อง และเกิดระเบิดตรงที่เธอนั่ง ทำให้สูญเสียขาทั้งสองข้าง และแขนข้างขวาพิการ อย่างไรก็ตามแพทย์ก็ได้ทำการต่อแขนข้างขวาให้แก่เธอ แต่เธอต้องนั่งบนรถเข็น และใช้ขาเทียมในเวลาต่อมา
บทบาททางการเมือง
เธอได้รับเลือกเป็นตัวแทนพรรคเดโมแครตในการเลือกตั้งกลางเทอม ที่รัฐอิลลินอย เป็นตัวแทนพรรคในการวิพากษ์วิจารณ์นโยบายอิรัก ของประธานาธิบดีจอร์จ ดับเบิลยู บุชหลายครั้ง ผลการเลือกตั้งเธอพ่ายแพ้คู่แข่งจากพรรครีพับลิกันไปอย่างสูสี ซึ่งห่างเพียงร้อยละ 2
ลัดดาเป็นหนึ่งในตัวเลือกของพรรคเดโมแครต ในตำแหน่งวุฒิสมาชิกจากรัฐอิลลินอย ที่ว่างลงหลังบารัก โอบามา ไปดำรงตำแหน่งประธานาธิบดีแห่งสหรัฐอเมริกา ในต้นปี พ.ศ. 2552 แทมมี ดักเวิร์ธ ได้รับแต่งตั้งเป็นผู้ช่วยรัฐมนตรีกระทรวงกิจการทหารผ่านศึกของสหรัฐ
ในปี พ.ศ. 2555 เธอได้ลงสมัครเป็นสมาชิกสภาผู้แทนราษฎรในเขต 8 รัฐอิลลินอย ซึ่งเขตดังกล่าวถือเป็นเขตที่มีความหลากหลายทางเชื้อชาติสูง ประชากรส่วนใหญ่ร้อยละ 84 เป็นคนผิวขาว ส่วนคนเอเชียมีสัดส่วนประมาณร้อยละ 6 จากจำนวนประชากรทั้งหมด 653,000 คน ในการนี้เธอได้รับเสียงสนับสนุนจำนวนมากโดยเฉพาะจากชาวไทยที่พำนักในชิคาโก ซึ่งชาวไทยกลุ่มดังกล่าวต่างให้การสนับสนุนลัดดา และตัวเธอเองก็ให้สัมภาษณ์กับ วีโอเอ ภาคภาษาไทย เกี่ยวกับการสนับสนุนของชาวไทย ความว่า "รู้สึกดีใจที่ได้รับการสนับสนุนจากชาวไทยและให้กำลังใจในการเข้าสู่สนามเลือกตั้งในครั้งนี้และจะใช้เงินที่ได้รับบริจาคอย่างคุ้มค่าเพราะการหาเสียงในสหรัฐต้องใช้งบประมาณจำนวนมาก"
ในปี พ.ศ. 2559 เธอได้รับชัยชนะในการเลือกตั้ง​ และกลายเป็นสมาชิกวุฒิสภาของสหรัฐ​​ รวมถึงเป็นวุฒิสมาชิกคนแรกของสหรัฐฯ ที่ให้กำเนิดบุตรขณะดำรงตำแหน่งสมาชิกวุฒิสภา
วัดบางซ้ายใน
วัดบางซ้ายใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเต่าเล่า อำเภอบางซ้าย จังหวัดพระนครศรีอยุธยา มีที่ดินตั้งวัดเนื้อที่ 13 ไร่ 1 งาน ปัจจุบัน พระครูขันติธรรมานุวัตร เป็นเจ้าอาวาส
วัดบางซ้ายในตั้งวัดเมื่อ พ.ศ. 2362 ได้รับพระราชทานวิสุงคามสีมาครั้งหลังเมื่อวันที่ 28 มิถุนายน พ.ศ. 2516 เขตวิสุงคามสีมา กว้าง 42 เมตร ยาว 60 เมตร ผูกพัทธสีมาเมื่อวันที่ 5 เมษายน พ.ศ. 2520
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 14 เมตร สร้างเมื่อ พ.ศ. 2520 โครงสร้างคอนกรีตเสริมเหล็ก ภายในมีภาพจิตรกรรมฝาผนังขนาดใหญ่ เป็นภาพเกี่ยวกับพุทธประวัติของพระพุทธเจ้า บานประตูด้านนอกเป็นลายรดน้ำ อุโบสถหลังเก่า ซึ่งบานประตู หน้าต่าง และหน้าบันเป็นไม้สักแกะสลัก ภายในประดิษฐานพระประธานลักษณะแบบพระพุทธชินราช ศาลาการเปรียญ กว้าง 14 เมตร ยาว 30 เมตร สร้าง พ.ศ. 2492 ปัจจุบันยกระดับอาคารเป็นอาคาร 2 ชั้น ชั้นล่างเป็นคอนกรีต ชั้นบนเป็นไม้สัก กุฏิสงฆ์ จำนวน 19 หลัง เป็นอาคารไม้ หอสวดมนต์ สร้าง พ.ศ. 2518 เป็นอาคารคอนกรีต ศาลาธรรมสังเวช และวิหารหลวงปู่ยวง
รุก, รับ และ โบท
ในการนิยามเพศสภาพของมนุษย์ รุก, รับ และ โบท คือ ลักษณะท่วงท่าการร่วมเพศ หรือกิจกรรมทางเพศของมนุษย์โดยเฉพาะระหว่างผู้ชายกับผู้ชาย โดย รุก จะเป็นคำนิยามที่ใช้กับผู้ที่เป็นฝ่ายสอดใส่ ขณะที่ รับ จะเป็นคำนิยามที่ใช้กับผู้ถูกสอดใส่ และ โบท คือคำนิยามที่ใช้กับผู้ที่มีความพึงพอใจกับบทบาททั้ง 2 อย่าง คำนิยามเหล่านี้อาจจะเป็นคำนิยามในการระบุตัวตนของแต่ละคนตามรสนิยมและความชอบ โดยในวงกว้างในการนิยามอาจจะแสดงให้เห็นถึงอัตลักษณ์ทางเพศ และบทบาททางสังคมด้วย
รุก
รุก  หรือ ท็อป (Top) ส่วนใหญ่การนิยามคำว่า รุก หรือ ท็อป นั้นจะใช้กับผู้ที่ทำการสอดใส่ให้กับอีกฝ่ายหนึ่งขณะที่กำลังทำกิจกรรมทางเพศ สำหรับกิจกรรมทางเพศระหว่างผู้ชายกับผู้ชายนั้น รุกหรือท็อปมักใช้กับผู้ชายที่ใช้อวัยวะเพศในการสอดใส่เข้าไปในรูทวารหนักของอีกฝ่ายหนึ่ง สำหรับคำว่า ท็อปนั้นยังสามารถที่จะนิยามได้ถึงผู้ที่มีบทบาทที่เหนือกว่าทั้งในความสัมพันธ์หรือกิจกรรมทางเพศแต่การนิยามดังกล่าวนั้นก็ไม่สามารถตัดสินว่าผู้นั้นจะเป็น รุก  หรือ ท็อป ได้
คำว่า รุก หรือ ท็อป (Top) นั้นยังสามารถใช้ได้ในอีกหลากหลายบริบทด้วยกัน อาทิ โบทรุก หรือ Versatile Top จะหมายถึง ผู้ที่มีรสนิยมชอบสอดใส่แต่สามารถถูกสอดใส่ได้เป็นบางครั้ง ขณะที่คำว่า Total Top จะหมายถึงผู้ที่มีรสนิยมชอบสอดใส่อย่างเดียวเท่านั้น ส่วน Power Top จะหมายถึงผู้ที่มีความชำนาญในการทำกิจกรรมทางเพศแบบสอดใส่ และService Top จะหมายถึงผู้ที่สอดใส่แต่อยู่ภายใต้อำนาจของผู้ที่ถูกสอดใส่
Trevor Hart บุคลากรจากสถาบัน the Centers for Disease Control and Prevention (CDC) ได้ทำการศึกษาออกมาว่าผู้ที่เป็นฝ่าย รุก หรือ ท็อป มักจะเป็นฝ่ายที่สอดใส่ในกิจกรรมทางเพศอย่างอื่นที่นอกจากการร่วมเพศทางทวารหนักด้วยทั้งการร่วมเพศทางปากหรือการช่วยเหลือตัวเองกับเซ็กซ์ทอย
รับ
รับ หรือ บอททอม (Bottom) สำหรับการนิยามคำว่า รับ หรือ บอททอม นั้นส่วนใหญ่จะใช้กับผู้ที่ถูกสอดใส่โดยอีกฝ่ายหนึ่งขณะที่กำลังทำกิจกรรมทางเพศ สำหรับกิจกรรมทางเพศระหว่างผู้ชายกับผู้ชายนั้น รับหรือบอททอมมักใช้กับผู้ชายที่ถูกอวัยวะเพศชายสอดใส่เข้าไปในรูทวารหนักของตนเองขณะที่กำลังมีกิจกรรม นอกจากนี้คำว่า บอททอมนั้นสามารถนิยามความสัมพันธ์หรือกิจกรรมทางเพศในรูปแบบของผู้ที่อยู่ภายใต้อำนาจของอีกฝ่าย แต่ทั้งนี่การนิยามรูปแบบนี้ก็ไม่สามารถตัดสินว่าผู้นั้นจะเป็น รับ  หรือ บอททอม ได้อีกเช่นกัน
ในส่วนของคำว่า รับ หรือ บอททอม (Bottom) นั้นยังสามารถใช้ได้ในบริบทอื่นๆด้วยอีกเช่นกัน อาทิ โบทรับ หรือ Versatile Bottom จะหมายถึง ผู้ที่มีรสนิยมชอบถูกสอดใส่แต่สามารถสอดใส่ได้เป็นบางครั้ง หรือคำว่า Total Bottom จะหมายถึงผู้ที่มีรสนิยมชอบถูกสอดใส่เพียงอย่างเดียว ขณะที่ Power Bottom จะหมายถึงผู้ที่ชื่นชอบการถูกสอดใส่เป็นอย่างมาก จากบริบทการเป็นผู้รับนั้นนอกจากเรื่องการร่วมเพศทางทวารหนักนั้นในบางครั้งคำว่า รับ หรือ บอททอม ยังอาจจะหมายถึงผู้ที่ถูกอีกฝ่ายหนึ่งเลียทวารหนักของตนเอง หรือ ผู้ที่อมอวัยวะเพศชายให้กับอีกฝ่ายหนึ่ง
โบท
โบท หรือ เวอร์ซาไทล์ (Versatile) หมายถึงผู้ที่มีรสนิยมชอบเป็นทั้งฝ่ายรุกและฝ่ายรับ หรือผู้ที่ชอบเป็นฝ่ายมีอำนาจหรืออยู่ภายใต้อำนาจในระหว่างการมีกิจกรรมทางเพศ การร่วมเพศแบบฟลิป-ฟลอป (Flip-Flop) หรือ ฟลิปฟัก (Flipfuck) คือคำนิยามการเปลี่ยนตำแหน่งของการร่วมเพศทางทวารหนักระหว่างผู้ชายกับผู้ชายด้วยกัน โดยทั้งสองฝ่ายจะเป็นทั้งฝ่ายสอดใส่และฝ่ายถูกสอดใส่
ในบางกลุ่มความคิดการมีสัมพันธ์ในลักษณะ โบท หรือ เวอร์ซาไทล์ ถือเป็นรูปแบบการดำเนินชีวิตที่แท้จริง เพราะการร่วมเพศไม่ได้จำกัดอยู่แค่ทวารหนัก, ปาก หรืออวัยวะเพศ เท่านั้น แต่การร่วมเพศแบบ โบท หรือ เวอร์ซาไทล์ มันยังแสดงให้เห็นถึงหน้าที่และความใส่ใจบนเรือนร่างของกันและกันในความสัมพันธ์ด้วย
จากการศึกษาพบว่าชายรักร่วมเพศที่ใช้ชีวิตแบบ โบท หรือ เวอร์ซาไทล์ จะค่อนข้างเปิดรับสิ่งใหม่ และไม่ชอบการถูก นิยามตัวตน, การเหมารวม หรือ การวางนัยทั่วไป ซึ่งจะมีความแตกต่างจากความสัมพันธ์แบบรักต่างเพศซึ่งมีรูปแบบความสัมพันธ์ค่อนข้างที่จะชัดเจนและสามารถคาดเดาได้ว่าฝ่ายใดจะเป็นฝ่ายใด ในการนิยามตัวตนของผู้ชายที่ต้องการจะมีกิจกรรมทางเพศกับผู้ชายนั้นบางส่วนมักจะนิยามตัวตนว่า โบทรุก หรือ โบทรับ เพื่อที่จะสามารถเข้าถึงอีกฝ่ายหนึ่งได้ง่ายขึ้น
และจากผลการวิจัยของประเทศออสเตรียในปี ค.ศ.2009 นั้นพบว่านักแสดงที่ทำงานในอุตสาหกรรมภาพยนตร์ลามกเกย์ จากการสำรวจนักแสดงชายทั้งหมด 5,556 คน พบว่าโดยส่วนใหญ่นักแสดงชายจะเคยแสดงทั้งบทบาทรุกและรับในร้อยละ 82.4 ขณะที่นักแสดงชายที่เคยแสดงเพียงแค่บทบาทรุกเท่านั้นจะมีอยู่ที่ร้อยละ 10.8 ส่วนนักแสดงชายที่เคยแสดงเพียงแค่บทบาทรับเท่านั้นจะมีอยู่ที่ร้อยละ 6.8 ซึ่งการแสดงให้เห็นว่าในวงการภาพยนตร์ลามกเกย์มักจะนำเสนอผู้ชายทั้งในรูปแบบของผู้ที่เป็นทั้งฝ่ายรุกและฝ่ายรับในตัวนักแสดงหนึ่งคน
สงวน นิตยารัมภ์พงศ์
นายแพทย์สงวน นิตยารัมภ์พงศ์ (18 มีนาคม พ.ศ. 2495 – 18 มกราคม พ.ศ. 2551) เป็นแพทย์ชาวไทย อดีตเลขาธิการสำนักงานหลักประกันสุขภาพแห่งชาติและอดีตประธานชมรมแพทย์ชนบท เขาเป็นแพทย์ที่มีผลงานดีเด่นในการบุกเบิกและผลักดันโครงการประกันสุขภาพถ้วนหน้า รัฐบาลที่รับเอานโยบายนี้ไปปฏิบัติคือรัฐบาลพรรคไทยรักไทย ใช้ชื่อนโยบายว่า "30 บาทรักษาทุกโรค"
กลุ่มแพทย์ชนบทและผู้เคยร่วมงานกับสงวน เช่น เกรียงศักดิ์ วัชรนุกูลเกียรติ ประธานชมรมแพทย์ชนบทรุ่นที่ 22 และ โกมาตร จึงเสถียรทรัพย์ ผู้อำนวยการสำนักงานวิจัยสังคมและสุขภาพ (สวสส.) ยกย่องสงวนว่าเป็น "รัฐบุรุษแห่งวงการสาธารณสุขไทย"
ประวัติ
สงวนเกิดเมื่อวันที่ 18 มีนาคม พ.ศ. 2495 เป็นลูกคนสุดท้องจากพี่น้องทั้งหมด 6 คนในครอบครัวชาวจีนในจังหวัดพระนคร ศึกษาระดับมัธยมศึกษาตอนปลายที่โรงเรียนเตรียมอุดมศึกษา จากนั้นศึกษาต่อในระดับอุดมศึกษาที่คณะแพทยศาสตร์โรงพยาบาลรามาธิบดี มหาวิทยาลัยมหิดล
ระหว่างที่เรียนมหาวิทยาลัย สงวนเป็นนักกิจกรรม ได้ออกค่ายในช่วงก่อนเหตุการณ์ 14 ตุลา พ.ศ. 2516 ซึ่งทำให้ได้พบประสบการณ์ที่ไม่เคยประสบมาก่อน นอกจากกิจกรรมออกค่ายแล้ว จากนิสัยรักการอ่าน ยังเป็นบรรณาธิการหนังสือ "มหิดลสาร" ของมหาวิทยาลัยอีกด้วย หนังสือที่เขาชอบอ่านคือ วารสารสังคมปริทัศน์ เศรษฐศาสตร์ชาวบ้าน และ หนังสือพิมพ์มหาราช
ก่อนเสียชีวิต สงวน ป่วยด้วยโรคมะเร็งปอด และมีอาการทรุดหนักด้วยอาการน้ำท่วมปอดและไตไม่ทำงานหนึ่งสัปดาห์ก่อนเสียชีวิต
เสียชีวิตเมื่อเวลาประมาณ 16.15 น. ของวันที่ 18 มกราคม พ.ศ. 2551 ณ โรงพยาบาลรามาธิบดี อายุ 55 ปี
ละครโทรทัศน์
เรื่องราวของ นายแพทย์ สงวน นิตยารัมภ์พงศ์ สร้างเป็นละครโทรทัศน์ ในชื่อ หมอหงวน...แสงดาวแห่งศรัทธา ออกอากาศวันแรกในวันที่ 1 มีนาคม พ.ศ. 2553 ทางทีวีไทย โดยมี จิรายุส วรรธนะสิน รับบทเป็น สงวน ร่วมด้วย ร่มฉัตร ขำศิริ และ ทราย เจริญปุระ กำกับการแสดงโดย วีระศักดิ์ แสงดี
แอปเปิลสโตร์ (แก้ความกำกวม)
แอปเปิลสโตร์ อาจอ้างถึงการดำเนินงานด้านค้าปลีกของบริษัทแอปเปิล อาทิ
ปืนกล ต.สุรัตน์
ปืนกล ต.สุรัตน์ (ชื่อเล่น: เอ็กซ์; 30 มกราคม พ.ศ. 2540 – ) เป็นนักมวยไทยชาวไทย เจ้าของผลงานเกียรติยศยอดมวยไทย 5 สถาบัน
ประวัติ
ปืนกล ต.สุรัตน์ มีชื่อจริงคือ วีระพงษ์ อุ่นละมัย เป็นบุคคลภูมิลำเนาจากอำเภอบ้านฉาง จังหวัดระยอง มีชื่อในการแข่งมวยไทยครั้งแรกคือปืนกล ไมตรีจิต โดยได้รับค่าตัวครั้งแรกที่ 300 บาท
ปืนกลเคยปะทะกับนักมวยไทยระดับแถวหน้าของประเทศมาแล้วหลายราย ไม่ว่าจะเป็นอองรี ซินบีมวยไทย, เพชรลำสินธุ์ เกียรติพลทิพย์ และเด็ดขาด ป.พงษ์สว่าง จากนั้นเขาเว้นช่วงการแข่งในกรุงเทพมหานครระยะหนึ่ง โดยยังคงเข้าแข่งขันที่ภาคตะวันออกในขณะนั้น
ซึ่งในวันที่ 23 กันยายน พ.ศ. 2558 เขาเป็นฝ่ายแพ้คะแนนประจัญบาน วิสูตรเจริญยนต์ ที่พัทยา จังหวัดชลบุรี
กระทั่งช่วงปลาย พ.ศ. 2558 เขาได้กลับมาแข่งขันที่กรุงเทพมหานคร โดยเป็นฝ่ายชนะน็อกยอดปาดังห์ เกียรติบรรจง ในยกที่ 2 จากนั้น เขาก็เป็นฝ่ายชนะน็อกเพชรเทวดา บี.เอส.เจ.สูงเนิน ในยกที่ 5 ตลอดจนมีผลงานชนะคะแนน ทั้งเพชรเมืองชล ภ.สวนทอง (2 ไฟต์ติดต่อกัน), สุริยันต์เล็ก อบต.กำพี้, ร้อยเชิง สิงห์มาวิน, ประจัญบาน ส.จ.วิชิตแปดริ้ว, พิชิตชัย พี.เค.แสนชัยมวยไทยยิม (2 ไฟต์ติดต่อกัน), กิ่งซางเล็ก ต.หลักสอง และกุมารดอย ส.จิตรภักดี
ส่วนวันที่ 21 ธันวาคม พ.ศ. 2559 ปืนกลได้ปะทะกับคู่ปรับเก่าอย่างกิ่งซางเล็ก ต.หลักสอง ในรายการศึกวันทรงชัย ที่สนามมวยราชดำเนิน จากการแข่งขันครั้งนี้ ปืนกลเป็นฝ่ายชนะน็อกในยกที่ 4 โดยสามารถป้องกันตำแหน่งแชมป์ซูเปอร์ฟลายเวทของสนามมวยราชดำเนิน พร้อมกับคว้าแชมป์รุ่นเดียวกันนี้ของรายการศึกยอดมวยไทยรัฐ
ชีวิตส่วนตัว
ด้านชีวิตส่วนตัว ปืนกล มีบิดาชื่อ สมพิศ อุ่นละมัย และมารดาชื่อ สุพรรณี อุ่นละมัย
แกรี คาสปารอฟ
แกรี คีโมวิช คาสปารอฟ (Га́рри Ки́мович Каспа́ров; Garry Kimovich Kasparov; 13 เมษายน ค.ศ. 1963 — ) เป็นนักหมากรุกชาวรัสเซีย เชื้อสายยิว-อาร์มีเนีย เคยเป็นแชมป์โลกหมากรุกสากลในปี ค.ศ. 1985 - 2000
คาสปารอฟ ได้รับการยกย่องว่าเป็นนักหมากรุกสากลที่เก่งที่สุดในโลก ตั้งแต่เคยมีเกมนี้มา โดยนอกจากค่า เอเลอเรตติง (Elo Rating) ที่สูงที่สุดในโลก คือ 2851 ในปี ค.ศ. 1999 - 2000 แล้วนั้น คาสปารอฟ ยังชนะการแข่งขันรายการสำคัญ ๆ และมีอิทธิพลทางทฤษฎีหมากรุกสากล มาตลอดเวลากว่า 20 ปี
สไตล์การเล่นหมากรุกของ คาสปารอฟ นั้นเน้นไปในทางการใช้กลยุทธ์ (tactic) ที่แยบยล พิสดาร ลึกล้ำเป็นหลัก ในขณะที่ อนาโตลี คาร์ปอฟ คู่ปรับคนสำคัญ และเป็นแชมป์โลกคนก่อนหน้าเขา นั้นเป็นหนึ่งในนักยุทธศาสตร์ (strategy) ที่เก่งที่สุดคนหนึ่งเท่าที่โลกเคยมีมาเช่นกัน
เกมการแข่งขันระหว่าง คาสปารอฟ และ คาร์ปอฟ ที่ต่อสู้กันเพื่อชิงแชมป์โลกถึง 5 ครั้ง และการปะทะเชิงหมากกันอีกกว่าสิบปีนั้น เป็นการแข่งขันระหว่างนักหมากรุกที่เก่งที่สุดในประวัติศาสตร์ถึงสองคน ในช่วงเวลายาวนานอย่างที่ไม่เคยเกิดขึ้นมาก่อน
คาสปารอฟ ประกาศถอนตัวจากการเข้าร่วมการแข่งขันรายการสำคัญของมืออาชีพ ในปี ค.ศ. 2005 อย่างไรก็ตาม คาสปารอฟ ยังคงเลือกเข้าแข่งขันในเกมที่เล่นประเภทบลิสซ์ในปี ค.ศ. 2006 (ลิคท์ฮอฟเชสแชมป์เปียนทัวร์นาเมนต์) โดยได้อันดับ 1 ของรายการ ร่วมกับ อนาโตลี คาร์ปอฟ
ต่อมา ในปี ค.ศ. 2007 คาสปารอฟ ถูกจับและจำคุกเป็นเวลาสั้น ๆ ด้วยข้อหาทางการเมือง ซึ่งคาร์ปอฟ ก็ได้พยายามเดินทางไปเยี่ยมถึงห้องขังแต่กลับถูกเจ้าหน้าที่กีดกัน ไม่ยอมให้ได้เข้าเยี่ยม
และในปี ค.ศ. 2009 คาสปารอฟ ได้ประลองเชิงหมากกับ คาร์ปอฟ อีกครั้งในกติกาการแข่งขันแบบไม่เป็นทางการ ซึ่งคาสปารอฟ สามารถเอาชนะ คาร์ปอฟ ไปได้
คาสปารอฟ เขียนตำราและบทวิเคราะห์ทางหมากรุกสากลไว้หลายเล่ม ซึ่งล้วนทรงคุณค่ามหาศาลต่อวงการหมากรุก และศาสตร์ที่เกี่ยวข้อง เช่น การออกแบบปัญญาประดิษฐ์
วัดช้างใหญ่ (อำเภอพระนครศรีอยุธยา)
วัดช้างใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลวัดตูม อำเภอพระนครศรีอยุธยา จังหวัดพระนครศรีอยุธยา
วัดช้างใหญ่สร้างในสมัยกรุงศรีอยุธยาประมาณ พ.ศ. 2250 ผู้สร้างวัดสันนิษฐานว่าเป็นชาวมอญที่มาพึ่งพระบรมโพธิสมภารในสมเด็จพระเจ้าอยู่หัวบรมโกศ พื้นที่บริเวณนี้เคยเป็นที่ต้องของเพนียดคล้องช้าง เป็นที่ต่อช้างฝึกช้างป่าและเป็นที่อยู่ของช้างป่าจำนวนมาก คาดว่าชาวมอญที่ร่วมกันสร้างวัดช้างใหญ่แห่งนี้คือชาวมอญที่ทำหน้าที่ดูแลช้างสำคัญ และช้างที่ชาวมอญดูแลนั้นมีช้างศึกของสมเด็จพระนเรศวรรวมอยู่ด้วย
อาคารเสนาสนะที่สำคัญ ได้แก่ อุโบสถก่ออิฐก่อถือปูน ขนาดกว้าง 9.00 เมตร ยาว 15.00 เมตร มีเสาและเครื่องบนเป็นไม้ มุงกระเบื้องดินเผา มีพาไลยื่นออกมาทางด้านหน้าอาคารตามแบบอย่างสถาปัตยกรรมสมัยอยุธยาตอนปลายถึงรัตนโกสินทร์ตอนต้น ผนังภายนอกด้านหน้าปรากฏร่องรอยจิตรกรรมฝาผนัง ประดับข้างช่องประตูภายในอุโบสถปรากฏจิตรกรรมเป็นภาพพระพุทธเจ้าผจญมาร และเทพชุมนุม เจดีย์รายตั้งอยู่ทางทิศเหนือของอุโบสถ เป็นเจดีย์ก่ออิฐถือปูน ลักษณะทางรูปแบบสถาปัตยกรรมเป็นเจดีย์ทรงเครื่อง ตั้งอยู่บนฐานสี่เหลี่ยมย่อมุม กำหนดอายุได้ราวสมัยอยุธยา ตอนปลายถึงรัตนโกสินทร์ตอนต้น ภายในวัดยังมีอนุสรณ์เจ้าพระยาปราบหงสาวดี
.ad
.ad เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศอันดอร์รา เริ่มใช้ครั้งแรกเมื่อ พ.ศ. 2539
อ้างอิง
סיומת אינטרנט Toppdomän
พระนางซินจ็องแห่งโครยอ
สมเด็จพระจักรพรรดินีซินจอง ฮวางจู แห่ง มยองบกกุง พระมเหสีลำดับที่ 4 ในพระเจ้าแทโจกษัตริย์แห่งราชวงศ์โครยอพระนางเป็นพระมารดาองค์ชายวัง อุก (พระบิดาของพระเจ้าซองจง,องค์หญิงฮวางโบซู และองค์หญิงฮวางโบซอล) และพระราชินีแทมก(พระมเหสีในพระเจ้าควางจง, พระมารดาของพระเจ้าคยองจง) นางเป็นผู้เลี้ยงดูพระเจ้าซองจง, องค์หญิงฮวางโบซู และองค์หญิงฮวางโบซอลหลังจากที่พระชายาซอนอึยพระสุนิสา (ลูกสะใภ้) สิ้นพระชนม์ลงอย่างกะทันหัน
เมื่อ พระเจ้าซองจง ขึ้นครองราชย์ พระนัดดาของพระนางต้องการเปลี่ยนจากการปกครองอันมีพระมหากษัตริย์เป็นประมุขไปสู่การปกครองโดยขุนนางในระบบศักดินาตามอย่างราชวงศ์ซ่งของจีนพระนางซินจองต่อต้านการกระทำนี้อย่างมากโดยก่อนที่พระนางจะสิ้นพระชนม์พระนางได้ขอร้ององค์หญิงฮวางโบซูทายาทของโครยออีกคนหนึ่งให้ช่วยขัดขวางพระเจ้าซองจงให้ถึงที่สุด
เฉาเสิ่น
เฉาเสิ่น (, Cao Shen) (เสียชีวิต 190 ปีก่อนคริสตกาล) ชื่อรอง จิ่งปั๋ว เป็น อัครมหาเสนาบดี ของ ราชวงศ์ฮั่นตะวันตก ของจีน เขาเข้าร่วมใน สงครามฉู่-ฮั่น กับฝั่งของ หลิวปัง (จักรพรรดิฮั่นเกาจู่) และมีผลงานอย่างมากถึงการสถาปนาราชวงศ์ฮั่น
ชีวิตช่วงต้น
เฉาเสิ่นมาจาก เทศมณฑลเพ่ย์ ปัจจุบันตั้งอยู่ใน มณฑลเจียงซู และเขารับราชการเป็นผู้คุมนักโทษในช่วงต้น เขาเป็นเพื่อนสนิทของ หลิวปัง ครั้งหนึ่ง หลิว ปัง ได้รับมอบหมายให้พานักโทษบางคนไปยัง ภูเขาหลี่ เพื่อเป็นกรรมกรแต่นักโทษบางคนหลบหนีไปได้และหลิวถูกบังคับให้ต้องหลบหนี เขาหลบหนีไปพร้อมกับผู้ติดตามของเขาบน ภูเขาหม่างต้าน (หย่งเฉิง มณฑลเหอหนาน ในปัจจุบัน) และติดต่อแบบลับ ๆ กับ เฉาเสิ่น และ เซียว เหอ ใน 209 ปีก่อนคริสตกาล หลังจาก การจลาจลต้าเจ๋อเซียง ปะทุขึ้น นายอำเภอเพ่ย์ถือว่าเป็นการกบฏต่อราชวงศ์ฉิน ดังนั้นเขาจึงฟังคำแนะนำของ เฉาเสิ่น และ เซียว เหอ ที่ให้เชิญหลิวปังกลับมาสนับสนุนเขา อย่างไรก็ตาม นายอำเภอเปลี่ยนใจในภายหลังและปฏิเสธ หลิว ปัง ไม่ให้เข้าเมือง เขากังวลว่า เซียว เหอ และ เฉาเสิ่น อาจเปิดประตูเมืองให้หลิวปัง เขาจึงวางแผนจะประหารพวกเขา แต่เซียวและเฉาสามารถหลบหนีและเข้าร่วมกับหลิว ชาวเมืองกบฏต่อนายอำเภอและฆ่าเขา และอนุญาตให้ หลิว ปัง และคนของเขาเข้าสู่เมือง หลิว ปัง สร้างกองทัพกบฏของเขาขึ้นในอำเภอเพ่ย์ และเฉาเสิ่นเป็นที่ปรึกษาคนหนึ่งของเขา
เกียรติคุณ ชาติประเสริฐ
เกียรติคุณ ชาติประเสริฐ (เกิด 30 ตุลาคม พ.ศ. 2501) ปัจจุบันดำรงตำแหน่งผู้บังคับการวชิราวุธวิทยาลัย คนที่ 11
ประวัติ
เมื่ออายุประมาณ 6 ขวบ คุณพ่อประจำการอยู่ที่สถานเอกอัครราชทูต ณ กรุงโรม ประเทศอิตาลี และมหาอำมาตย์ตรี พระยาภะรตราชา (หม่อมหลวงทศทิศ อิศรเสนา) ได้เดินทางไปเยือนกรุงโรม โดยเอกอัครราชทูต ณ กรุงโรม ได้มอบหมายให้คุณพ่อของนายเกียรติคุณ เป็นผู้ดูแลพระยาภะรตราชา และวันหนึ่งพระยาภะรตราชาได้ไปรับประทานอาหารที่บ้านพักของครอบครัวชาติประเสริฐ จึงได้พบกับเด็กชายเกียรติคุณ และได้พูดคุย ชักชวนให้มาเข้าเรียนที่วชิราวุธวิทยาลัย ด้วยอาชีพของคุณพ่อทำให้ต้องเดินทางไปประจำการที่ต่างประเทศเป็นประจำซึ่งในบางประเทศอาจไม่มีโรงเรียนที่เหมาะสมกับลูก คุณพ่อจึงได้ตัดสินใจให้เด็กชายเกียรติคุณเข้าเรียนที่วชิราวุธวิทยาลัยหลังจากกลับจากกรุงโรม
นายเกียรติคุณ ชาติประเสริฐ เข้าเรียนที่วชิราวุธวิทยาลัยในชั้นประถมศึกษาปีที่ 3 เลขประจำตัว 3466 อยู่คณะเด็กเล็ก 3 (คณะสราญรมย์) เมื่อได้เรียนในชั้นมัธยมศึกษาปีที่ 1 เข้ามาอยู่คณะพญาไท เรียนจบ มศ.5 ในแผนการเรียน ศิลป์-ฝรั่งเศส ในสมัยเรียนได้รับพระราชทานรางวัลเรียนดีมาตลอดตั้งแต่ชั้น ป.3 รวมทั้งยังได้รับทุนของสมาคมนักเรียนเก่าวชิราวุธวิทยาลัยตั้งแต่ปี 2516 - 2520 นอกจากนั้นยังเล่นดนตรีปี่สก็อต และวงเครื่องสายไทย ด้านการกีฬาเป็นนักกีฬาวอลเลย์บอล แบดมินตัน และกรีฑา รวมทั้งยังเป็นประธานสมาคมโต้วาที และบรรณาธิการสมาคมหนังสือพิมพ์ของโรงเรียนอีกด้วย เมื่ออยู่ชั้น มศ.5 ได้รับแต่งตั้งให้เป็นหัวหน้าใหญ่ แห่งคณะพญาไท
เมื่อจบการศึกษาจากวชิราวุธวิทยาลัยแล้ว ได้ไปศึกษาต่อที่คณะรัฐศาสตร์ สาขาความสัมพันธ์ระหว่างประเทศ จุฬาลงกรณ์มหาวิทยาลัยและสำเร็จการศึกษาด้วยคะแนนเกียรตินิยมอันดับ 1 จากนั้นได้ไปศึกษาต่อในระดับปริญญาโท ณ ประเทศออสเตรเลีย ในหลักสูตร M.A (International Relations) จาก The Australian National University และสำเร็จการศึกษาในหลักสูตรต่าง ๆ เมื่อสำเร็จการศึกษาแล้ว ได้เข้ารับราชการในกระทรวงการต่างประเทศและมีความเจริญก้าวหน้าในหน้าที่การงานเป็นอย่างมาก
งานประจำ
และเกษียณอายุราชการในวันที่ 30 กันยายน พ.ศ. 2562
ผู้บังคับการวชิราวุธวิทยาลัย
ด้วยผู้ช่วยศาสตราจารย์สุรวุธ กิจกุศล ผู้บังคับการวชิราวุธวิทยาลัยคนที่ 10 จะครบวาระการดำรงตำแหน่งผู้บังคับการวชิราวุธวิทยาลัยในวันที่ 8 มิถุนายน พ.ศ. 2564 คณะกรรมการอำนวยการวชิราวุธวิทยาลัย ได้คัดเลือกให้นายเกียรติคุณ ชาติประเสริฐ นักเรียนเก่าวชิราวุธวิทยาลัย รุ่น 50 ดำรงตำแหน่งผู้บังคับการวชิราวุธวิทยาลัย โดย ศาสตราจารย์เกียรติคุณ นายแพทย์เกษม วัฒนชัย นายกกรรมการอำนวยการวชิราวุธวิทยาลัยได้นำความขึ้นกราบบังคมทูลเพื่อขอพระราชทานพระบรมราชานุมัติ ต่อมาพระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้า ฯ พระราชทานพระบรมราชานุมัติแต่งตั้งให้นายเกียรติคุณ ชาติประเสริฐดำรงตำแหน่งผู้บังคับการวชิราวุธวิทยาลัย คนที่ 11 เมื่อวันที่ 1 มีนาคม พ.ศ. 2564 ซึ่งการดำรงตำแหน่งดังกล่าวคณะกรรมการอำนวยการได้กราบบังคมทูลขอพระพระราชทานพระบรมราชานุมัติให้เริ่มดำรงตำแหน่งในวันที่ 1 มีนาคม พ.ศ. 2564 เพื่อให้สอดคล้องกับการเตรียมความพร้อมสำหรับปีการศึกษาใหม่ โดยเมื่อวันศุกร์ที่ 26 กุมภาพันธ์ พ.ศ. 2564 วชิราวุธวิทยาลัยได้จัดพิธีรับพระบรมราชานุมัติแต่งตั้งผู้บังคับการวชิราวุธวิทยาลัย ณ หอประชุมวชิราวุธวิทยาลัย
เจ้าจอมมารดาทรัพย์ ในรัชกาลที่ 3
เจ้าจอมมารดาทรัพย์ เป็นพระสนมเอกในพระบาทสมเด็จพระนั่งเกล้าเจ้าอยู่หัว พระชนนีในสมเด็จพระบรมราชมาตามหัยกาเธอ กรมหมื่นมาตยาพิทักษ์ และเป็นพระอัยกาในสมเด็จพระเทพศิรินทราบรมราชินี
ประวัติ
เจ้าจอมมารดาทรัพย์ เป็นธิดาของพระอักษรสมบัติ (ทับ) กับผ่อง ท่านผ่องเป็นธิดาของพระยาพัทลุง (ทองขาว) กับปล้อง ท่านปล้องเป็นน้องของคุณหญิงเพ็ง พระชนนีในสมเด็จพระศรีสุลาลัย นั่นก็คือว่าคุณหญิงเพ็งเป็นป้าท่านผ่องเพราะว่าเป็นพี่สาวท่านปล้องผู้ที่เป็นมารดา และก็เจ้าจอมมารดาทรัพย์เป็นหลานตากับหลานยายของพระยาพัทลุง (ทองขาว)กับท่านปล้อง ดังนั้นก็เท่ากับว่า ท่านผ่องผู้เป็นมารดาของเจ้าจอมมารดาทรัพย์คือพระภคินี(ลูกพี่ลูกน้องที่เป็นหญิง)ในสมเด็จพระศรีสุลาลัยเพราะว่าสมเด็จพระศรีสุลาไลยทรงเป็นธิดาของพี่สาวของท่านปล้องผู้ที่เป็นคุณยายของเจ้าจอมมารดาทรัพย์ ตามลำดับญาติทั้งหมด ดังนั้นเจ้าจอมมารดาทรัพย์จึงมีศักดิ์เป็นหลานป้าในสมเด็จพระศรีสุลาลัย เจ้าจอมมารดาทรัพย์มีพี่น้อง 2 คนคือ
พระอักษรสมบัติ (ทับ) บิดาได้พามาถวายตัวกับเป็นในกรมหมื่นเจษฎาบดินทร์ ได้มีพระประสูติกาลหม่อมเจ้า 2 องค์ ต่อมาเมื่อกรมหมื่นเจษฎาบดินทร์ได้เสด็จขึ้นครองราชย์เป็นพระบาทสมเด็จพระนั่งเกล้าเจ้าอยู่หัว หม่อมเจ้าจึงได้เลื่อนขึ้นเป็นพระเจ้าลูกเธอ และหม่อมทรัพย์ก็ได้เลื่อนขึ้นเป็น เจ้าจอมมารดาทรัพย์
เจ้าจอมมารดาทรัพย์เป็น 1 ใน 3 พระสนมเอกที่พระบาทสมเด็จพระนั่งเกล้าเจ้าอยู่หัวทรงโปรดมาก อีก 2 คนคือเจ้าจอมมารดาบางและเจ้าจอมมารดาอิ่ม เหตุผลที่ทรงโปรดเจ้าจอมมารดาทรพย์นั้นสันนิษฐานว่าเพราะเป็นพระญาติสนิทในสมเด็จพระศรีสุลาลัย
พระราชโอรส-ธิดา
เจ้าจอมมารดาทรัพย์ ได้มีพระราชโอรส 1 พระองค์ และพระราชธิดา 1 พระองค์คือ
เขาธอร์
เขาธอร์ (Mount Thor) รู้จักในอักขรานุกรมภูมิศาสตร์ว่า ยอดเขาธอร์ (Thor Peak; ᙯᕐᓱᐊᓗᒃ Qaisualuk "หินดานขนาดใหญ่" หรือ ᑭᒍᑎᙳᐊᖅ Kigutinnguaq "คล้ายฟัน") เป็นภูเขาที่มีความสูง 1675 m ตั้งอยู่ในอุทยานแห่งชาติเอายูอิตตูกบนเกาะแบฟฟิน นูนาวุต ประเทศแคนาดา อยู่ห่างจากปังนิกตูกไปทางทิศตะวันออกเฉียงเหนือ 46 km และมีส่วนแนวตั้งยาว 1250 m ซึ่งถือว่ายาวที่สุดในโลก โดยมีหน้าผาเอียงทำมุมเฉลี่ย 15 องศาจากแนวตั้ง
ภูเขานี้ได้รับการตั้งชื่อตามธอร์ เทพเจ้าสายฟ้าของนอร์ส
คณะรัฐมนตรีไทย คณะที่ 14
คณะรัฐมนตรี คณะที่ 14 (31 มกราคม พ.ศ. 2489 - 24 มีนาคม พ.ศ. 2489)
พันตรี ควง อภัยวงศ์ เป็น นายกรัฐมนตรี ประกาศพระบรมราชโองการ ลงวันที่ 31 มกราคม พ.ศ. 2489
พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เป็นผู้ทรงลงพระปรมาภิไธยในประกาศ
พระยามานวราชเสวี (ปลอด ณ สงขลา) ประธานสภาผู้แทนราษฎร เป็นผู้ลงนามรับสนองพระบรมราชโองการ
รายชื่อคณะรัฐมนตรี คณะที่ 14
'''ในวันที่ 2 กุมภาพันธ์ พ.ศ. 2489 มีการแต่งตั้งคณะรัฐมนตรี ดังนี้'''
การแถลงนโยบายของคณะรัฐมนตรี คณะที่ 14
คณะรัฐมนตรีแถลงนโยบายต่อสภาผู้แทนราษฎร ระหว่างวันที่ 7 ถึง 8 กุมภาพันธ์ พ.ศ. 2489 และได้รับความไว้วางใจ ในวันที่ 8 กุมภาพันธ์ พ.ศ. 2489 คำแถลงนโยบายของคณะรัฐมนตรีคณะนี้ ปรากฏในหนังสือราชกิจจานุเบกษา พ.ศ. 2489 เล่ม 63 ตอน 9 หน้า 161
การสิ้นสุดของคณะรัฐมนตรี คณะที่ 14
คณะรัฐมนตรี คณะที่ 14 ของไทยสิ้นสุดลง เพราะเหตุที่ที่ประชุมสภาผู้แทนราษฎร ได้พิจารณา ร่างพระราชบัญญัติคุ้มครองค่าใช้จ่ายของประชาชนในภาวะคับขัน พ.ศ. 2489 (พ.ร.บ.ปักป้ายข้าวเหนียว) ซึ่ง นายทองอินทร์ ภูริพัฒน์ (ส.ส.จังหวัดอุบลราชธานี) เป็นผู้เสนอ คณะรัฐมนตรีได้แถลงให้สภาทราบแล้วว่า คณะรัฐมนตรีไม่สามารถปฏิบัติตาม ร่างพระราชบัญญัตินั้นได้ และเกรงจะเป็นการเดือดร้อน แก่ประชาชนทั่วไป แต่สภาฯได้ลงมติรับหลักการ ด้วยคะแนนเสียง 65 ต่อ 63 รัฐมนตรีทั้งคณะ จึงได้กราบถวายบังคมลาออกจากตำแหน่ง ตั้งแต่วันที่ 18 มีนาคม พ.ศ. 2489 ประกาศเมื่อวันที่ 24 มีนาคม พ.ศ. 2489
ธรรมนูญการปกครองราชอาณาจักร พุทธศักราช 2515
ธรรมนูญการปกครองราชอาณาจักร พุทธศักราช 2515 เป็น รัฐธรรมนูญแห่งราชอาณาจักรไทย ฉบับที่ 9 ซึ่งได้ประกาศใช้ใน ราชกิจจานุเบกษา เมื่อวันที่ 15 ธันวาคม พ.ศ. 2515 ภายหลังจาก การปฏิวัติยึดอำนาจตัวเองของ จอมพลถนอม กิตติขจร เมื่อวันที่ 17 พฤศจิกายน พ.ศ. 2514 เป็นผลสำเร็จโดยจอมพลถนอมเป็นผู้รับสนอง พระบรมราชโองการ
ซึ่งในธรรมนูญฉบับนี้มีจำนวนทั้งสิ้น 23 มาตราและธรรมนูญฉบับนี้ได้นำมาตรา 17 สมัย จอมพลสฤษดิ์ ธนะรัชต์ ซึ่งให้อำนาจบริหาร,นิติบัญญัติและตุลาการกลับมาใช้
ไปป์บอมบ์
ไปป์บอมบ์ (pipe bomb) เป็นระเบิดแสวงเครื่องซึ่งใช้ท่อบรรจุวัตถุระเบิดที่ปิดสนิท ซึ่งการบรรจุโดยท่อหมายความว่าสามารถใช้ระเบิดอำนาจต่ำเพื่อสร้างการระเบิดที่ค่อนข้างใหญ่เนื่องจากการบรรจุทำให้เกิดแรงดันเพิ่มขึ้น และการแตกกระจายของท่อเองก็ทำให้เกิดลูกแตกที่อาจถึงตายได้
ในหลายประเทศ การผลิตหรือครอบครองไปป์บอมบ์ถือเป็นอาชญากรรมร้ายแรง โดยไม่คำนึงถึงวัตถุประสงค์ในการใช้งาน
การออกแบบ
ระเบิดดังกล่าวมักจะเป็นส่วนสั้นของท่อน้ำเหล็กที่มีส่วนผสมของระเบิดและปิดที่ปลายทั้งสองข้างด้วยฝาเหล็กหรือทองเหลือง ส่วนสายชนวนถูกเสียบเข้าไปในท่อโดยมีการนำผ่านรูที่ด้านข้างหรือปลายท่อที่มีฝาปิด ชนวนดังกล่าวสามารถใช้ไฟฟ้า โดยมีสายไฟที่นำไปสู่ตัวจับเวลาและแบตเตอรี่ หรืออาจเป็นสายชนวนทั่วไปก็ได้ ซึ่งส่วนประกอบทั้งหมดนี้สามารถหาได้ง่าย
โรซาแห่งลิมา
นักบุญโรซาแห่งลิมา (Santa Rosa de Lima) เป็นชาวสเปนในนิคมกรุงลิมา เขตอุปราชแห่งเปรู ในจักรวรรดิสเปน สมาชิกคณะชั้นสามของนักบุญดอมินิก มีชื่อเสียงจากการบำเพ็ญทุกรกิริยาอย่างเข้มงวด และเป็นคนแรกที่เกิดในทวีปอเมริกาที่ได้รับการประกาศเป็นนักบุญในคริสตจักรโรมันคาทอลิก
ประวัติ
นักบุญโรซา เกิดที่กรุงลิมา เมื่อวันที่ 20 เมษายน ค.ศ. 1586 มีชื่อเดิมว่าอีซาเบล แต่มักเรียกว่าโรซา เพราะขณะที่เธอยังเป็นทารก คนใช้คนหนึ่งเคยเห็นใบหน้าของเธอเปลี่ยนเป็นดอกกุหลาบ เมื่อรับศีลกำลังในปี ค.ศ. 1597 เธอจึงได้ใช้ชื่อว่าโรซาอย่างเป็นทางการ มารดาของโรซาเคยเอาพวงดอกไม้สวมศีรษะของเธอเพื่อให้ดูน่ารัก โรซาไม่ต้องการให้มาชื่นชม เธอจึงแอบตอกตะปูยาวเข้าไปในพวงดอกไม้ ให้ตะปูแทงลึกเข้าเนื้อ เมื่อโรซาโตขึ้น ความสวยงามของเธอยังเป็นที่ต้องตาคนหลายคน โรซาไม่ต้องการให้ลุ่มหลงในตัวเธอ เธอจึงเอาพริกไทยมาขัดหน้าจนแดงและเป็นตุ่มพุพอง
โรซาได้อ่านประวัติของนักบุญกาเตรีนาแห่งซีเอนาแล้วประทับใจอย่างมาก จึงถือนักบุญท่านนี้เป็นแบบอย่าง เธอเริ่มอดอาหารสัปดาห์ละสามวัน รับและเฝ้าศีลมหาสนิททุกวัน ตัดผมจนสั้น นุ่งห่มผ้าเนื้อหยาบ ทำงานหนักจนมือหยาบกร้าน คนรอบข้างทั้งคนในครอบครัวและเพื่อน ๆ ต่างห้ามปรามเธอแต่ก็ไม่เป็นผล โรซาตั้งใจจะเป็นนักพรตหญิงคณะดอมินิกัน แต่ครอบครัวไม่อนุญาต เธอจึงเข้าเป็นสมาชิกคณะชั้นสามของนักบุญดอมินิกแทน และอาศัยในบ้านของบิดามารดาต่อไป เมื่ออายุ 20 ปี โรซาได้อนุญาตจากอธิการให้สวมแฮบิตของคณะดอมินิกันได้ และได้ปฏิญาณตนถือพรหมจรรย์ตลอดชีวิตด้วย ซึ่งขัดกับความประสงค์ของครอบครัวที่จะให้เธอแต่งงาน นอกจากเรื่องนี้โรซาก็เชื่อฟังพ่อแม่และช่วยเหลือครอบครัวทุกประการ
โรซา ถึงแก่มรณกรรม เมื่อวันที่ 24 สิงหาคม ค.ศ. 1617 สิริอายุได้ 31 ปี
หลังมรณกรรม
โรซา ได้รับการประกาศเป็นบุญราศีเมื่อวันที่ 15 เมษายน ค.ศ. 1667 โดยสมเด็จพระสันตะปาปาเคลเมนต์ที่ 9 การประกาศเป็นนักบุญเมื่อวันที่ 12 เมษายน ค.ศ. 1671 โดยสมเด็จพระสันตะปาปาเคลเมนต์ที่ 10 นับเป็นคนแรกในทวีปอเมริกาที่ได้รับเกียรติยศเช่นนี้
คาเฟ่ อเมซอน
คาเฟ่ อเมซอน (Café Amazon) เป็นกิจการร้านกาแฟของบริษัท ปตท. น้ำมันและการค้าปลีก จำกัด (มหาชน) ในกลุ่ม ปตท. ถือกำเนิดขึ้นครั้งแรกในปี 2545
ประวัติ
คาเฟ่ อเมซอน ก่อตั้งมาตั้งแต่ พ.ศ. 2545 จุดเริ่มต้นมาจากแนวความคิดของอดีตผู้บริหารคือ อภิสิทธิ์ รุจิเกียรติกำจร ในช่วงนั้นปั๊มน้ำมันของ ปตท. ยังไม่มีธุรกิจเสริม มีเพียงเซเว่น อีเลฟเว่น เพียงบางสาขา เริ่มแรกที่เปิดขายได้เพียง 20 แก้วต่อวัน จนกระทั่งเมื่อเปิดร้านได้ 300 สาขา จึงหันมาเปิดร้านคาเฟ่ อเมซอนนอกปั๊มน้ำมัน
พ.ศ. 2555 ได้เปิดสาขาในรูปแบบแฟรนไชส์และเปิดสาขาต่างประเทศแห่งแรกที่ลาว
จากข้อมูล ณ เดือนพฤศจิกายน พ.ศ. 2565 เฉพาะในประเทศไทยเพียงแห่งเดียว คาเฟ่ อเมซอนมีสาขา 3,802 แห่ง นอกจากนี้ยังมีสาขาในอีก 10 ประเทศ โดย 7 ประเทศ ตั้งอยู่ในเอเชียตะวันออกเฉียงใต้ และที่เหลืออีก 3 ประเทศ คือ จีน ญี่ปุ่น และโอมาน นับเป็นแบรนด์ร้านกาแฟที่มีจำนวนสาขามากที่สุดในภูมิภาคเอเชียตะวันออกเฉียงใต้ และเป็นอันดับ 6 ของโลก
แฟรนไชส์
สาขาส่วนใหญ่ของคาเฟ่ อเมซอน อยู่ในรูปแบบของแฟรนไชส์ สาขาที่ ปตท.บริหารเองมีประมาณ 100 สาขา (ข้อมูล พ.ศ. 2559) ส่วนแฟรนไชส์มี 2 รูปแบบ คือเป็นร้านแฟรนไชส์ที่เจ้าของปั๊มน้ำมันเป็นผู้ดำเนินการเอง อีกแบบหากเป็นนอกปั๊มน้ำมันก็ให้บุคคลทั่วไปมาซื้อแฟรนไชส์ได้
การผลิต
คาเฟ่ อเมซอนเลือกแหล่งปลูกเมล็ดกาแฟอะราบิกาและโรบัสตาทางภาคเหนือของไทย โดยร่วมมือกับเกษตรกรชาวเขาทั้งในโครงการหลวง สหกรณ์การเกษตร และวิสาหกิจชุมชนหลายแห่ง คาเฟ่ อเมซอนมีโรงคั่วกาแฟเป็นของตนเอง มีกำลังการผลิต 2,700 ตันต่อปี โรงคั่วตั้งอยู่ที่อำเภอวังน้อย จังหวัดพระนครศรีอยุธยา
บีเอ็มเอ็กซ์ชิงแชมป์โลก
บีเอ็มเอ็กซ์ชิงแชมป์โลก UCI BMX World Championships เป็นการแข่งขันชิงแชมป์โลกสำหรับกีฬาจักรยานบีเอ็มเอ็กซ์ (จักรยานวิบาก) ที่จัดขึ้นภายใต้ข้อบังคับของสหภาพจักรยานระหว่างประเทศ (UCI) ซึ่งเป็นองค์กรปกครองกีฬาระหว่างประเทศ
การแข่งขันบีเอ็มเอ็กซ์ชิงแชมป์โลกจัดขึ้นทุกปี และผู้ชนะในแต่ละการแข่งขันจะได้รับรางวัลแชมป์โลกจักรยานบีเอ็มเอ็กซ์ เทศกาลแข่งขันจักรยานสามวันนี้ไม่ควรสับสนกับ บีเอ็มเอ็กซ์ซูเปอร์ครอสเวิร์ลคัพ ซึ่งเป็นรายการแข่งบีเอ็มเอ็กซ์ระดับนานาชาติที่จัดขึ้นในหลายพื้นที่ตลอดทั้งปี
สหพันธ์ฯ จะมอบเหรียญทองและเสื้อสีรุ้งให้กับผู้ชนะ เหรียญเงินและเหรียญทองแดงเป็นของผู้เข้าแข่งขันอันดับสองและสาม แชมป์โลกจะสวมเสื้อสีรุ้งจนถึงการแข่งขันชิงแชมป์ปีถัดไป แต่อาจสวมใส่ได้เฉพาะในประเภทการแข่งขันที่ชนะเท่านั้น
ตารางสรุปเหรียญรางวัล
ตารางเหล่านี้รวมผู้ชนะเลิศในประเภทการแข่งขันชิงแชมป์ทั้งหมด ทั้งชายและหญิง รุ่นจูเนียร์และอีลิท บีเอ็มเอ็กซ์ และครุยเซอร์
วัดหนองกร่าง (จังหวัดนครปฐม)
วัดหนองกร่างสร้างขึ้นโดยสมเด็จพระญาณวชิโรดม (วิริยังค์ สิรินฺธโร) เจ้าอาวาสวัดธรรมมงคล เพื่อเป็นวิทยาลัยสงฆ์กำแพงแสน โดยเริ่มสร้างกุฏิ ศาลา อาคารเรียน วิหารและอุโบสถเมื่อ พ.ศ. 2511 ตั้งเป็นวัดเมื่อวันที่ 25 กันยายน พ.ศ. 2513 ได้รับพระราชทานวิสุงคามสีมาเมื่อ พ.ศ. 2514 พระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงเสด็จพระราชดำเนินทรงยกช่อฟ้าและวางศิลาฤกษ์วิทยาลัยสงฆ์วัดหน่องกร่าง เมื่อ พ.ศ. 2514
อาคารและเสนาสนะภายในวัดได้แก่ กุฏิ 80 หลัง ศาลาการเปรียญ มีอาคารเรียน 3 หลัง อุโบสถ 2 ชั้น มีพระภิกษุสงฆ์ สามเณรศึกษาอยู่ประมาณ 200 รูป ปูชนียวัตถุได้แก่ รูปหล่อพระโสณะและพระอุตตระ หลวงพ่อทันใจหน้าอุโบสถ รวมถึงรูปหล่อสมเด็จพระญาณวชิโรดม (วิริยังค์ สิรินฺธโร)
ภาษาเอดา
ภาษาเอดา (Ada) เป็นภาษาคอมพิวเตอร์ภาษาหนึ่งที่เรียกว่า procedural programming language ซึ่งพัฒนาขึ้นมาโดยกระทรวงกลาโหมของสหรัฐ เมื่อปี พ.ศ. 2513 ชื่อของโปรแกรมตั้งตามชื่อของผู้บุกเบิกเรื่องคอมพิวเตอร์ คือ ออกกุสตา เอดา ไบรอน เคาน์เตสแห่งเลิฟเลซ (Augusta Ada Byron, Countess of Lovelace)
"Hello, world!" ใน Ada
นี้คือตัวอย่างการเขียนโปรแกรม Ada ง่ายๆ ในโปรแกรม Hello world:
จริงๆ แล้วเราสามารถเขียนโปรแกรมแบบสั้นของ  ได้ ทำให้ไม่ต้องพิมพ์มาก แต่ขอละในที่นี้ เพื่อง่ายต่อความเข้าใจ
เรสเซิลเมเนียแบคแลช (2022)
เรสเซิลเมเนียแบคแลช (WrestleMania Backlash) เป็นศึกแบคแลช ครั้งที่ 17 ที่จัดขึ้นโดยดับเบิลยูดับเบิลยูอี เป็นงานถ่ายทอดสดระดับพรีเมียมของดับเบิลยูดับเบิลยูอี แบคแลช ครั้งที่สองภายใต้ชื่อเรสเซิลเมเนียแบคแลช จัดขึ้นสำหรับนักมวยปล้ำจากแบรนด์รอว์และสแมคดาวน์ ออกอากาศแบบเปย์-เปอร์-วิวทั่วโลกและสามารถสตรีมผ่าน Peacock ในสหรัฐอเมริกา และ ดับเบิลยูดับเบิลยูอี เน็ตเวิร์ค ในระดับสากล โดยจัดขึ้นเมื่อวันอาทิตย์ที่ 8 พฤษภาคม ค.ศ. 2022 ที่ดังกินโดนัทเซนเตอร์ ในพรอวิเดนซ์ รัฐโรดไอแลนด์ มันจะเป็นแบคแลชครั้งที่ 2 ที่จัดขึ้นภายใต้ชื่อนี้หลังจากงานปีที่แล้ว ดังนั้นจึงเปลี่ยนชื่อซีรีส์เหตุการณ์นี้เป็นเรสเซิลเมเนียแบคแลชอย่างเป็นทางการ มันจะเป็นแบคแลชครั้งที่ 3 ที่ Dunkin' Donuts Center ต่อจากปี ค.ศ. 1999 และ ค.ศ. 2009
เบื้องหลัง
Backlash เป็นงานที่ WWE หรือ WWF ในตอนนั้นจัดขึ้นในปี ค.ศ. 1999 โดยจัดขึ้นทุกปีตั้งแต่ปี ค.ศ. 1999 ถึง ค.ศ. 2009 แต่ถูกยกเลิกหลังจากปี ค.ศ. 2009 แต่จัดขึ้นอีกครั้งในปี ค.ศ. 2016 และจัดขึ้นทุกปีตั้งแต่นั้นเป็นต้นมา ยกเว้นในปี ค.ศ. 2019
เนื้อเรื่อง
ใน เรสเซิลเมเนีย ครั้งที่ 38, ชาร์ลอตต์ แฟลร์ เอาชนะ รอนดา ราวซีย์ รักษาแชมป์ ดับเบิลยูดับเบิลยูอี สแมคดาวน์ วีเมนส์ แชมเปียนชิป ในตอนต่อมาของ SmackDown ราวซีย์ต้องการโอกาสอีกครั้งในการชิงตำแหน่ง พร้อมกับท้าทาย แฟลร์ ให้ปล้ำแบบ "I Quit Match" แต่ แฟลร์ ได้ปฏิเสธไป ราวซีย์ จึงได้ตอบโต้เธอและบอกเธอว่าการแข่งขันจะเกิดขึ้น วันรุ่งขึ้น การแข่งขันชิงแชมป์ได้ถูกกำหนดไว้ใน WrestleMania Backlash
ในศึก เรสเซิลเมเนีย ครั้งที่ 38 อดีตนักมวยปล้ำของ ออลอีลิตเรสต์ลิง คือโคดี โรดส์ได้กลับมาที่ WWE หลังจากผ่านไปหกปีในฐานะคู่ต่อสู้ของ เซท รอลลินส์ ซึ่งโรดส์สามารถเอาชนะโรลลินส์ไปได้ในศึก รอว์ เมื่อวันจันทร์ที่ 11 เมษายน โรลลินส์กล่าวว่าเขาไม่สามารถเตรียมตัวสำหรับการแข่งขัน WrestleMania ได้เนื่องจากเขาไม่รู้ว่าเขากำลังต้องแข่งกับใคร แต่ต่อมาเขาได้ท้าให้โรดส์ทำการรีแมตช์และโรดส์ได้ยอมรับ การแข่งขันจึงเกิดขึ้นในศึก WrestleMania Backlash
รอว์
ในวันรุ่งขึ้นในศึก รอว์ โคดี โรดส์ ปล้ำชิงแชมป์ United States Championship กับ เธียรี อย่างไรก็ตาม เซท โรลลินส์ เข้ามาป่วนระหว่างการแข่งขัน ทำให้โรดส์ต้องถูก ตัดสิทธิ์
รีอา รีพลีย์ อธิบายว่าทำไมเธอถึงเข้าร่วม เดอะ จัดจ์เมนท์ เดย์ จากนั้นเธอก็เอาชนะ ลิฟ มอร์แกน อดีตคู่แท็กทีมในการปล้ำแมตช์เปิดตัวในฐานะสมาชิกของ เดอะ จัดจ์เมนท์ เดย์ อย่างเป็นทางการ แดเมียน พรีสต์ เผชิญหน้ากับ ฟิน บาเลอร์ ซึ่งจบลงด้วยการตัดสิทธิ์ พรีสต์ เมื่อ เอดจ์ ได้เข้ามาทำร้ายบาเลอร์ เอเจ สไตส์ ออกมาโจมตี เอดจ์ แต่ เดอะ จัดจ์เมนท์ เดย์ ได้เปรียบที่คนมากกว่าและทำร้าย สไตส์